Diari Oficial de la Generalitat Valenciana


Sumari del DOGV 9390, del 25-07-2022 (2022/6968)

RESOLUCIÓ de 19 de juliol de 2022, del Rectorat de la Universitat Jaume I de Castelló, per la qual es fa pública la modificació de l'oferta d'ocupació pública per a l'estabilització d'ocupació temporal del personal d'administració i serveis de la Universitat Jaume I de Castelló, corresponent al Reial decret llei 14/2021, de 6 de juliol, de mesures urgents per a la reducció de la temporalitat en l'ocupació pública, per a adaptar-la a la Llei 20/2021, de 28 de desembre.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9390

Data del DOGV
:   25-07-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/6968


Data del document
:   19-07-2022

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 19 de juliol de 2022, del Rectorat de la Universitat Jaume I de Castelló, per la qual es fa pública la modificació de l'oferta d'ocupació pública per a l'estabilització d'ocupació temporal del personal d'administració i serveis de la Universitat Jaume I de Castelló, corresponent al Reial decret llei 14/2021, de 6 de juliol, de mesures urgents per a la reducció de la temporalitat en l'ocupació pública, per a adaptar-la a la Llei 20/2021, de 28 de desembre. [2022/6968]  
  
  
Per Acord del Consell de Govern de 15 de juliol de 2022, s'ha aprovat la modificació de l'oferta d'ocupació pública per a l'estabilització d'ocupació temporal del personal d'administració i serveis de la Universitat Jaume I de Castelló corresponent al Reial decret llei 14/2021, de 6 de juliol, de mesures urgents per a la reducció de la temporalitat en l'ocupació pública, per a adaptar-la a la Llei 20/2021, de 28 de desembre.  
En conseqüència, aquest rectorat, en exercici de les competències atribuïdes per la legislació vigent, en relació amb els articles 2.2.e) i 75 de la Llei orgànica 6/2001, de 21 de desembre, d'universitats, i de conformitat amb el que es disposa en l'article 70 del Reial decret legislatiu 5/2015, de 30 d'octubre, pel qual s'aprova el Text refós de la Llei de l'Estatut bàsic de l'Empleat Públic, i en l'article 55 de la Llei 4/2021, de 16 d'abril, de la funció pública valenciana, resol:  
  
Primer  
Fer públic l'Acord del Consell de Govern d'aquesta Universitat de 15 de juliol de 2022, pel qual s'aprova la modificació de l'oferta d'ocupació pública per a l'estabilització d'ocupació temporal del personal d'administració i serveis de la Universitat Jaume I de Castelló corresponent al Reial decret llei 14/2021, de 6 de juliol, de mesures urgents per a la reducció de la temporalitat en l'ocupació pública, per a adaptar-la a la Llei 20/2021, de 28 de desembre.  
  
Segon  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar, amb caràcter potestatiu, recurs de reposició davant del mateix òrgan que va dictar l'acte contra el qual es recorre, en el termini d'un mes comptador des de l'endemà de la publicació, o bé directament interposar recurs contenciós administratiu davant del Jutjat Contenciós Administratiu de Castelló en el termini de dos mesos comptadors des de l'endemà de la publicació.  
  
Tot això sense perjudici de qualsevol altre recurs o acció que es considere procedent.  
  
Castelló de la Plana, 19 de juliol de 2022.- La rectora de la Universitat Jaume I de Castelló: Eva Alcón Soler.  
  
  
«Modificació de l'oferta d'ocupació pública per a l'estabilització d'ocupació temporal del personal d'administració i serveis de la Universitat Jaume I de Castelló, corresponent al Reial decret llei 14/2021, de 6 de juliol, de mesures urgents per a la reducció de la temporalitat en l'ocupació pública, per a adaptar-la a la Llei 20/2021, de 28 de desembre.  
  
Per Resolució de 29 de novembre de 2021, del Rectorat de la Universitat Jaume I de Castelló, es va publicar en el Diari Oficial de la Generalitat Valenciana de 10 de desembre de 2021, l'Acord del Consell de Govern de 25 de novembre de 2021, pel qual s'aprova l'oferta d'ocupació pública per a l'estabilització d'ocupació temporal del personal d'administració i serveis de la Universitat Jaume I.  
L'esmentada oferta es va fonamentar en l'aplicació del Reial decret llei 14/2021, de 6 de juliol, de mesures urgents per a la reducció de la temporalitat en l'ocupació pública. No obstant això, el passat 30 de desembre de 2021 va entrar en vigor la Llei 20/2021, de 28 de desembre, de mesures urgents per a la reducció de la temporalitat en l'ocupació pública, llei que substitueix tàcitament el Reial Decret llei 14/2021, de 6 de juliol, anteriorment citat.  
La Llei 20/2021 introdueix canvis significatius respecte al Reial decret llei 14/2021, per la qual cosa es fa necessària la modificació de l'oferta d'ocupació pública per a l'estabilització d'ocupació temporal del personal d'administració i serveis de la Universitat Jaume I de Castelló per a adaptar-la al nou marc legal. Aquests canvis es preveuen, principalment, en la disposició addicional sisena, amb la convocatòria excepcional pel sistema de concurs per a les places ocupades amb caràcter temporal de manera ininterrompuda amb anterioritat a l'1 de gener de 2016.  
En conseqüència, de conformitat amb el que es disposa en l'article 70 del Reial decret legislatiu 5/2015, de 30 d'octubre, pel qual s'aprova el Text refós de la Llei de l'Estatut Bàsic de l'Empleat Públic, l'article 55 de la Llei 4/2021, de 16 d'abril, de la funció pública valenciana, i amb l'informe favorable de la Mesa Negociadora en la reunió de data 17 de juny de 2022, el Consell de Govern de la Universitat Jaume I, fent ús de les competències atribuïdes per l'article 45 dels seus estatuts, aprovats pel Decret 95/2021, de 9 de juliol, del Consell,  
  
  
ACORDA  
  
Modificar l'oferta d'ocupació pública per a l'estabilització de personal d'administració i serveis de la Universitat Jaume I, aprovada pel Consell de Govern de 25 de novembre de 2021, que queda definida com s'indica a continuació:  
  
Primer  
Es modifica l'apartat primer:  
«Primer. Contingut de l'oferta d'ocupació  
L'oferta d'ocupació pública per a l'estabilització de personal d'administració i serveis de la Universitat Jaume I inclourà 48 places. Les convocatòries derivades d'aquesta oferta utilitzaran els sistemes de selecció de concurs o concurs oposició, segons els criteris previstos en la Llei 20/2021, de 28 de desembre, de mesures urgents per a la reducció de la temporalitat en l'ocupació pública i el detall de la qual figura en l'annex.»  
  
Segon  
Es modifica l'apartat segon:  
«1. Els processos selectius acollits al pla d'estabilització d'ocupació han de garantir, en tot cas, el compliment dels principis de lliure concurrència, igualtat, mèrit, capacitat i publicitat.  
2. Els processos d'estabilització d'ocupació que es deriven d'aquesta oferta d'ocupació pública s'han de realitzar amb la valoració dels mèrits professionals i acadèmics que es determinen en el marc de la negociació col·lectiva establida en l'article 37.1 c) del Text refós de la Llei de l'Estatut bàsic de l'empleat públic.  
3. En les bases de les convocatòries derivades d'aquesta oferta d'ocupació es tindrà en compte que, si a causa d'una situació degudament acreditada d'embaràs de risc o de part, alguna de les aspirants no pot completar el procés selectiu o realitzar algun exercici d'aquest, la seua situació quedarà condicionada a la finalització del procés i a la superació de les fases que havien quedat ajornades. La realització d'aquestes proves no pot comportar una demora que menyscabe el dret de la resta de les persones aspirants a una resolució del procés ajustada a un temps raonable, la qual cosa ha de ser valorada pel tribunal.  
  
En tot cas, la realització de les esmentades proves tindrà lloc abans de la publicació de la llista d'aspirants que han superat el procés selectiu.  
4. En la composició dels òrgans de selecció s'atindrà al que es preveu en l'article 60 del Text refós de la Llei de l'Estatut bàsic de l'empleat públic, i es garantirà la paritat entre dones i homes.  
5. La informació relacionada amb els processos selectius es publicarà en el Tauler d'Anuncis Oficial de la Universitat Jaume I (TAO-UJI), de manera que les persones participants en aquests processos puguen estar informades del desenvolupament d'aquests.»  
  
  
Tercer  
S'inclou en l'annex el sistema d'accés de les places en aplicació de l'esmentada Llei 20/2021.  
  
  
ANNEX  
Oferta d'ocupació pública per a l'estabilització  
 d'ocupació temporal del personal d'administració  
 i serveis de la Universitat Jaume I de Castelló  
  
  
Grup / Escala Places C-O C  
  
A1 2   
Escala superior d'assessorament lingüístic 1 1   
Escala superior de comunicació i publicacions 1 1  
  
A2 5   
Escala mitjana de gestió de la investigació 3 1 2  
Escala mitjana de suport a projectes 2 1 1  
  
C1 32   
Escala administrativa 19 19  
Escala tècnica bàsica de laboratoris 3 1 2  
Escala tècnica bàsica de suport a projectes 10 3 7  
  
C2 9   
Escala auxiliar bàsica de suport administratiu (Biblioteca) 2 2  
Escala auxiliar bàsica de suport administratiu (consergeries) 5 5  
Escala auxiliar bàsica d'esports 2 2  
Total places estabilització 48 7 41  
  
  
C-O: concurs - oposició   
C: concurs  
  
  
El present acord tindrà efectes a partir de la seua publicació en el Diari Oficial de la Generalitat Valenciana.  
  
Castelló de la Plana, 15 de juliol de 2022.»